Арапова, Александра Петровна

Александра Петровна Ара́пова (тейтерькс — "Ланская"; 1845-це иень панжиковонь 15-це чи, Ине Петрань ош — 1919-це иень даволковонь 20-це чи, Петроград) — рузонь сёрмадей, кельстэ кельс ютавтыця, лецнемань сёрмадыця, очеркень ды романонь сёрмадей, Наталья Пушкинань Ланскоень (те омбоце мирдезэ) пельде покш тейтерезэ. Лиссь мирденень И. А. Арапов генералонтень, Пензенской губерниянь Воскресенская Лашма велень (ней сови Мордовия Республикань Ковылкина буес) азоронтень.
Эрямо пингезэ.
Николай I-нь крестной тейтерезэ, императорской фрейлинась. Ульнесь превей, парсте тонавтозь. 1866-це иестэ (лия содамочинь коряс — 1871-це иестэ) лиссь мирденень, Иван Андреевич Арапов офицерэнть экшс.
1917-це иенть прядовомсто А. П. Арапованень сась Мария Александровна Гартунг патязо, Александр Пушкинэнь тейтерезэ, конантень а мезе лангс ульнесь эрямс. Арапова сёрмалесь Мария Дмитриевна Врангель баронесса содавиксэнстэнь:
. М. А. Гартунг кулось 1919-це иестэ, пенсиянь получамо эзь кенере. М. Д. Врангелень валонзо коряс, Арапова сонсь кулось (секе жо иестэнть) илыкстэ лисемадо (истощениядо) ды тевелявонь крупозной таргоземадо («велявтсь кедьсэ тапардазь понгавтомакс»). Калмазь Александро-Невской лаврань калмазырьсэ.
Шкинемазо.
Очеркень, романонь, французонь кельстэ ютавтовксонь, историянть ды пушкинистиканть туртов питней дневникень автор. А. П. Араповань энялдоманзо коряс Гончарова Александра Николаевнань мирдезэ - Густав Фризенгоф баронось - эсь сёрмасонть ёвтнинзе Александрань ледстнеманзо се тевтнеде, конат пачтизь Пушкинэнь дуэльс. Кавалергардской полконь С.Панчулидзев историкенть туртов сон ёвтнизе Дантесэнь биографиянзо, конадо содасть кудораськесэст. Литературань тевензэ эйстэ сехте пек содавиксэкс аштить авадонзо ледснематне, конатне лемдязь «Наталия Николаевна Пушкина—Ланская: А. С. Пушкинэнь нинзэ эрямо кись»
Сонзэ марто ве шкасто эрицятнень ледстнемаст коряс, сон кода маштсь терявтнесь «отмести злые наветы, порочившие память Натальи Николаевны». Мемуартнэ ульнесть печатазь 1907—1908-це иетнестэ «Новое время» журналонь путовкскетнесэ (приложениятнесэ) ды тейсть ломантнень ютксо покш резонанс, сынест явсь мель Л. Н. Толстой, сынст лангс невтнесть ды невтнить ламо пушкиноведтнэ. Мемуартнэ теезь содазь ломанень, прислугань ёвтнемаст лангсо, кулятнень лангсо, конат якасть великосветской обществасо. Теке марто эйсэст улить сёрмадовкст поэтэнь дованть эрямосто се тевтнеде, конатнень неинзе сонсь Арапова, ды истя жо Наталья Николаевнань ёвтнеманзо — мемуртнэнь те пельксэсь пушкиноведениянть туртов ловови сехте питнеекс. Содамочитнень ютксо, конатнень пачти А. П. Арапова, пек питнейть сёрмадовкстнэ Пушкинэнь ды Александра урьванзо (невестканзо) ютксо интимной сюлмавомадонть ды Н. Н. Пушкинань Дантес марто Полетикань кедьсэ вастовомадонть (свиданиядонть). Дуэльде икеле тевтнеде Араповань ёвтнеманзо эйсэ (Дантес марто ютксост вастовомаськак) пек ламо ильведевкст. Н. А. Раевскоень арсеманзо коряс: 
Истя, Араповань валонзо коряс, Полетикань кудонзо ванстомасо аштесь П. П. Ланской "зыянонь а лисемадо", сон сестэ зярс а содылизе Пушкинань. Ансяк М. И. Яшинэнь ванноманзо коряс, 1836-це иень ожоковсто саезь 1837-це иень даволковс (шкась, зярдо, келя, ульнесь вастовомась) Ланской Ине-Петрань ошсо арасель.
Тевкадовксозо.
Покш архив А. П. Арапова макссь Пушкинэнь лемсэ Кудос 1918-це иестэ. Сон ванстови кедьсэ теезь сёрмадовкстнэнь отделсэ, конёвтнэнь ютксо — Н. Н. Пушкинань раськензэ марто сёрмалемась. Дованть сёрманзо лездасть лия ёндо варштамс Наталья Николаевнань лангс ды теемс сондензэ алкуксонь портретэнть. Араповань ледстнеманзо одс нолдазельть 1994-це иестэ.